আমি মারের সাগর পাড়ি দেব

আমি মারের সাগর পাড়ি দেব হল বিশ্বকবি রবীন্দ্রনাথ ঠাকুর কর্তৃক বাংলা ভাষায় রচিত ও সুরারোপিত একটি কালজয়ী গান (রবীন্দ্রসঙ্গীত)। এটি একটি পূূজা পর্যায়ের গান হলেও, দেশাত্মবোধক গান হিসেবেও খ্যাত। এটি রচিত হয়েছিল ৩০ পৌষ, ১৩২৮ বঙ্গাব্দে (১৪ জানুয়ারি, ১৯২২ খৃষ্টাব্দ)। এর স্বরলিপিকার হলেন অনাদিকুমার দস্তিদার।

 গানের কথা 
আমি    মারের সাগর পাড়ি দেব বিষম ঝড়ের বায়ে

আমার  ভয়ভাঙা এই নায়ে॥

         মাভৈঃ বাণীর ভরসা নিয়ে   ছেঁড়া পালে বুক ফুলিয়ে

তোমার ওই পারেতেই যাবে তরী ছায়াবটের ছায়ে॥

         পথ আমারে সেই দেখাবে যে  আমারে চায়—আমি    অভয় মনে ছাড়ব তরী, এই শুধু মোর দায়।

         দিন ফুরালে, জানি জানি,   পৌঁছে ঘাটে দেব আনি

আমার  দুঃখদিনের রক্তকমল তোমার করুণ পায়ে॥

 তথ্যসূত্র 

বিষয়শ্রেণী:বাংলাদেশী সঙ্গীত
বিষয়শ্রেণী:ভারতীয় সঙ্গীত
বিষয়শ্রেণী:রবীন্দ্রনাথ ঠাকুর রচিত গান
বিষয়শ্রেণী:বাংলা ভাষার গান
বিষয়শ্রেণী:দেশাত্মবোধক গান
বিষয়শ্রেণী:রবীন্দ্রসঙ্গীত